CELEX: C2007/117/17
Language: da
Date: 2007-05-26 00:00:00
Title: Sag C-132/07: Anmodning om præjudiciel afgørelse indgivet af Rechtbank van koophandel Brussel (Belgien) den 5. marts 2007 — Beecham Group plc, SmithKline Beecham plc, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV mod Andacon NV

26.5.2007   
            
            
               DA
            
            
               Den Europæiske Unions Tidende
            
            
               C 117/10
            
         Anmodning om præjudiciel afgørelse indgivet af Rechtbank van koophandel Brussel (Belgien) den 5. marts 2007 — Beecham Group plc, SmithKline Beecham plc, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV mod Andacon NV
   (Sag C-132/07)
   (2007/C 117/17)
   Processprog: nederlandsk
   Den forelæggende ret
   Rechtbank van koophandel Brussel
   Parter i hovedsagen
   
      Sagsøgere: Beecham Group plc, SmithKline Beecham plc, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV
   
      Sagsøgt: Andacon NV
   Præjudicielle spørgsmål
   
               1)
            
            
               Skal artikel 9, stk. 1, i forordning (EF) nr. 1891/2004 (1) fortolkes således, at det er forbudt for den kompetente toldafdeling eller det kompetente toldsted at give (eller lade give) en meddelelse i henhold til artikel 9, stk. 2, i forordning (EF) nr. 1383/2003 (2), eller at foretage (eller lade foretage) en inspektion i henhold til artikel 9, stk. 3, andet afsnit, så længe en anmodning om indgriben, der er indgivet før den 1. juli 2004, ikke er blevet suppleret med den i artikel 6 i forordning (EF) nr. 1383/2003 nævnte erklæring? Er denne erklæring med andre ord en formel betingelse for den fortsatte gyldighed af anmodningen om indgriben?
            
         
               2)
            
            
               Skal artikel 4, stk. 2, i forordning (EF) nr. 1383/2003 fortolkes således, at den gav toldmyndighederne i Antwerpen mulighed for at forelægge seks vareprøver for varemærkeindehaveren, med henblik på at kunne afgøre, om der var tale om forfalskede varer, på den betingelse, at en sådan tilrådighedsstillelse af prøven ikke kan ligestilles med en grundig undersøgelse i henhold til artikel 9, stk. 3, andet afsnit, i forordning (EF) nr. 1383/2003 — hvorved det er tilladt nøjagtigt at kontrollere oprindelsen af og herkomsten for varerne — eller med en grundig teknisk analyse af en udtaget prøve i henhold til artikel 9, stk. 3, sidste afsnit, i forordning (EF) nr. 1383/2003? Hvis spørgsmålet besvares bekræftende: skulle denne tilrådighedsstillelse da have fundet sted inden for den i forordningens artikel 4, stk. 1, nævnte frist på tre arbejdsdage?
            
         
               3)
            
            
               Er forordning (EF) nr. 1383/2003 til hinder for, at belgiske toldtjenestemænd videregiver oplysninger, der er blevet erhvervet inden for rammerne af gennemførelsen af forordningen, udenfor de i forordningen fastsatte kanaler — her tænkes bl.a. på forordningens artikel 9, stk. 2, og artikel 9, stk. 3, første afsnit — f.eks. inden for rammerne af en af de belgiske domstole anordnet vidneafhøring eller forelæggelse af skriftstykker?
            
         
               4)
            
            
               Er forordning (EF) nr. 1383/2003 til hinder for, at oplysninger, der er blevet opnået ved anvendelsen af artikel 4, stk. 2 (jf. det andet spørgsmål) og artikel 9, stk. 2 og 3 — og som ikke er de i artikel 9, stk. 3, første afsnit, nævnte oplysninger — eller ved gennemførelsen af en af en belgisk dommer anordnet vidneafhøring eller forelæggelse af skriftstykker (jf. det tredje spørgsmål), anvendes inden for rammerne af en procedure, der ikke tjener til, at det fastslås, at der er tale om en forfalskning af varer, f.eks. inden for rammerne af en procedure til bekæmpelse af parallelimport?
            
         
      (1)  Kommissionens forordning (EF) nr. 1891/2004 af 21.10.2004 om gennemførelsesbestemmelser til Rådets forordning (EF) nr. 1383/2003 om toldmyndighedernes indgriben over for varer, der mistænkes for at krænke visse intellektuelle ejendomsrettigheder, og om foranstaltninger over for varer, der krænker sådanne rettigheder (EUT L 328, s. 16).
   
      (2)  EUT L 196 af 2.8.2003, s. 7.